Lav et referat af nedenstående tekst:

Tekst:
Sådan lyder det fra valgformand og tidligere skatteminister, Ole Stavad. Ifølge foreløbige tal fra starten på valgdagen ligger antallet af afgivne stemmer højere denne gang end ved forrige valg i 2019. Dengang nåede man en stemmeprocent tæt på 90. - Det ser godt ud, og det er spændende, om vi holder momentum, siger Ole Stavad, der tilføjer, at Gjøl er kendt for at være et sted, hvor folk møder op og stemmer. I forbindelse med kommunalvalget nåede man her op på en stemmeprocent over 80, og dermed over landsgennemsnittet. - Jeg tror, holdningen er, at når der er valg, så er det både en rettighed og også en forpligtelse at stemme. Og som jeg har hørt nogle sige her i dag, er, at hvis ikke vi stemmer, så kan vi ikke tillade os at brokke os, siger Ole Stavad. Gitte Andreasen er en af de mange, der kort efter middag mødte op for at afgive sin stemme. Og til spørgsmålet om, hvordan det kan være, at der er så mange, der stemmer på Gjøl, lyder svaret: - Jeg tror altid, at stemmeprocent har ligget højt. Sådan er vi bare. Gitte Andreasen har fulgt debatten på til folketingsvalget, men har ikke været i tvivl om, hvor hun skulle sætte sit kryds. - Selvfølgelig er man påvirket af, hvor man bor, men det har ikke fyldt noget i valget, lyder det fra pensionisten, der kender en del, der blev ramt af mink-skandalen netop på Gjøl. Heller ikke Mette Frederiksens beslutning om, at samtlige danske mink skulle aflives i forbindelse med coronapandemien synes at have påvirket to andre vælgere, som TV2 Nord møder på valgstedet. - Jeg kender nogle, der havde mink, men jeg ved ikke, om andre kunne have gjort det bedre, siger Viola Nielsen, førtidspensionist, Gjøl. - Det er synd for minkavlerne, dem har jeg virkelig ondt af. Der blev vi hårdt ramt. Det er jeg ked af, men det ligger så dybt i mig, at jeg er arbejder. Jeg tror på, at det er dem, der vil os det bedst, de små og de socialt udsatte – og arbejderne. Der tror jeg, min stemme gør mest gavn hos Socialdemokratiet, siger Niels Gaardbo, der er maskinoperatør i Hjørring og bor på Gjøl.

Referat:
Gjøl er et sted, hvor folk møder op og stemmer.